รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 27 กรกฎาคม 2564
วันอังคารที่ 27 กรกฎาคม 2564
สรุปข่าวการประชุมคณะรัฐมนตรี 27 กรกฎาคม 2564
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรีผ่านระบบ Video Conference ณ ห้อง PMOC ชั้น 2 ตึกไทยคู่ฟ้า  ทําเนียบรัฐบาล
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (27 กรกฎาคม 2564) เวลา 09.00 น.พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรีผ่านระบบ Video Conference ณ ห้อง PMOC ชั้น 2 ตึกไทยคู่ฟ้า ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง  ร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลศาลาแดงอําเภอบางน้ําเปรี้ยว จังหวัดฉะเชิงเทรา พ.ศ. ....
2.  เรื่อง  ร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลแก่งดินสอ อําเภอนาดี และตําบลบ้านนา ตําบลเมืองเก่า ตําบลกบินทร์ ตําบลบ่อทอง
อําเภอกบินทร์บุรี จังหวัดปราจีนบุรี พ.ศ. ....
3.  เรื่อง  ร่างกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัยอาชีวอนามัย และสภาพแวดล้อมในการทํางานเกี่ยวกับระบบ    การจัดการด้านความปลอดภัยในการทํางาน พ.ศ. ....
4.  เรื่อง  ร่างกฎกระทรวงการอนุญาตเกี่ยวกับเครื่องกําเนิดรังสี พ.ศ. ....
5.  เรื่อง  ร่างกฎกระทรวงศักยภาพทางเทคนิคของผู้ขอรับใบอนุญาตเกี่ยวกับเครื่องกําเนิดรังสี พ.ศ. ....
เศรษฐกิจ สังคม
6.  เรื่อง  แนวทางการพัฒนาระบบรองรับการพิสูจน์และยืนยันตัวตนทางดิจิทัล หรือ Digital ID ด้วยการพัฒนาระบบพิสูจน์และยืนยันตัวตนด้วยใบหน้าทางดิจิทัล (Face Verification Service - FVS)
7.  เรื่อง  ขออนุมัติการใช้จ่ายงบประมาณรายจ่ายงบกลาง รายการเงินสํารองจ่ายเพื่อกรณีฉุกเฉินหรือจําเป็นในการจ่ายเงินอุดหนุนเฉพาะกิจ โครงการเงินอุดหนุนเพื่อการเลี้ยงดูเด็กแรกเกิด ประจําปีงบประมาณ พ.ศ. 2564
8.  เรื่อง  รายงานผลการดําเนินการตามแผนงานเปลี่ยนระบบสายไฟฟ้าอากาศเป็นสายไฟฟ้าใต้ดินของการไฟฟ้านครหลวง ปี 2563 (ข้อมูล ณ เดือนธันวาคม 2563)
9.  เรื่อง  ความก้าวหน้าของยุทธศาสตร์ชาติและแผนการปฏิรูปประเทศ ณ เดือนมิถุนายน 2564
10.  เรื่อง  เสนอแนะมาตรการหรือแนวทางในการส่งเสริมและคุ้มครองสิทธิมนุษยชน กรณีสถานการณ์การชุมนุมและเรียกร้องทางการเมืองของนักเรียน นิสิต นักศึกษา และประชาชน
11.  เรื่อง  มติคณะกรรมการนโยบายอวกาศแห่งชาติ ครั้งที่ 1/2564
12.  เรื่อง  ผลการพิจารณารายงานการพิจารณาศึกษา เรื่อง แนวทางการเข้าถึงบริการธุรกรรมทางการเงินของคนพิการ ของคณะกรรมาธิการการพัฒนาสังคม และ  กิจการเด็ก เยาวชน สตรี ผู้สูงอายุ คนพิการ และผู้ด้อยโอกาส วุฒิสภา
13.  เรื่อง  รายงานประจําปี 2563 ของสํานักงานพัฒนาวิทยาศาสตร์และเทคโนโลยีแห่งชาติ
14.  เรื่อง  สรุปผลการประชุมคณะกรรมการบริหารสถานการณ์เศรษฐกิจจากผลกระทบของการระบาดของโรคติดเชื้อไวรัสโคโรนา 2019 (โควิด-19) ครั้งที่ 3/2564
15.  เรื่อง  การส่งเสริมการใช้ยาฟ้าทะลายโจรเพื่อแก้ไขปัญหาการแพร่ระบาดของโรคติดเชื้อไวรัสโคโรนา 2019 (โควิด-19)
16.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ ในคราวประชุม ครั้งที่ 26/2564
17.  เรื่อง  มาตรการให้ความช่วยเหลือบรรเทาภาระค่าใช้จ่ายด้านการศึกษาของครัวเรือนและประชาชน
ต่างประเทศ
18.  เรื่อง  กรอบความตกลงว่าด้วยข้อตกลงยอมรับร่วมของอาเซียน (ASEAN Framework Agreement on Mutual Recognition Arrangement :
AFA on MRA) ฉบับปรับปรุงแก้ไข
19.  เรื่อง  การขอความเห็นชอบต่อร่างเอกสารผลลัพธ์ของการประชุมรัฐมนตรีต่างประเทศอาเซียน ครั้งที่ 54 และการประชุมระดับรัฐมนตรีที่เกี่ยวข้อง
20.  เรื่อง  ร่างเอกสารผลลัพธ์การประชุมรัฐมนตรีหุ้นส่วนลุ่มน้ําโขง–สหรัฐฯ ครั้งที่ 2
21.  เรื่อง  การแต่งตั้งคณะผู้แทนไทยในการประชุมใหญ่สหภาพสากลไปรษณีย์ สมัยที่ 27
22.  เรื่อง  การประชุมรัฐภาคีอนุสัญญาบาเซลว่าด้วยการควบคุมการเคลื่อนย้ายข้ามแดนของของเสียอันตรายและการกําจัด สมัยที่ 15 การประชุมรัฐภาคีอนุสัญญา
รอตเตอร์ดัมว่าด้วยกระบวนการแจ้งข้อมูลสารเคมีล่วงหน้าสําหรับสารเคมีอันตรายและสารเคมีป้องกันกําจัดศัตรูพืชและสัตว์บางชนิดในการค้าระหว่างประเทศ สมัยที่ 10 และการประชุมรัฐภาคีอนุสัญญาสตอกโฮล์มว่าด้วยสารมลพิษที่ตกค้างยาวยาน สมัยที่ 10
แต่งตั้ง
23.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (กระทรวงพาณิชย์)
24.  เรื่อง  การแต่งตั้งกรรมการผู้ช่วยรัฐมนตรี
25.  เรื่อง  แต่งตั้งกรรมการผู้ทรงคุณวุฒิด้านการเกษตรในคณะกรรมการสํานักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว
26.  เรื่อง  การแต่งตั้งกรรมการผู้ทรงคุณวุฒิในคณะกรรมการสํานักงานพัฒนารัฐบาลดิจิทัล
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลศาลาแดง อําเภอบางน้ําเปรี้ยว จังหวัดฉะเชิงเทรา พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลศาลาแดง อําเภอบางน้ําเปรี้ยว จังหวัดฉะเชิงเทรา พ.ศ. .... ตามที่กระทรวงเกษตรและสหกรณ์ (กษ.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้ และให้ กษ. รับความเห็นของกระทรวงคมนาคมไปพิจารณาดําเนินการต่อไปด้วย
ทั้งนี้ กษ. เสนอว่า
1. เนื่องจากที่ผ่านมาทางระบายน้ําเจ้าพระยาฝั่งตะวันออกตอนล่างซึ่งเป็นคลองขนาดใหญ่มีลักษณะเป็นคลองเปิด ระบายน้ําด้วยแรงโน้มถ่วงเพื่อใช้ระบายน้ําหลากจากแม่น้ําเจ้าพระยา และแม่น้ําป่าสัก ในช่วงฤดูฝน และได้รับอิทธิพลของน้ําทะเลทําให้เกิดน้ําเท้อบริเวณปากคลองและปากแม่น้ําที่ไหลลงสู่ทะเล ทําให้การระบายน้ําของคลองออกจากพื้นที่ช้าลง และบางช่วงเวลาระบายน้ําในคลองออกสู่ทะเลไม่ได้ จึงมีความจําเป็นต้องปรับปรุงคลองและปรับปรุงอาคารให้สามารถระบายน้ําให้มีประสิทธิภาพ สําหรับช่วงคลองพระองค์ไชยานุชิต ไม่มีอาคารบริเวณจุดตัดกับคลองนครเนื่องเขต และคลองสําโรง จึงมีความจําเป็นต้องก่อสร้างประตูระบายน้ํากลางคลองพระองค์ไชยานุชิตและประตูระบายน้ําปากคลองด่าน เพื่อเป็นอาคารควบคุมและช่วยในการบริหารจัดการน้ํา
2. กรมชลประทานจึงมีแผนงานที่จะก่อสร้างโครงการประตูระบายน้ํากลางคลองพระองค์ไชยานุชิต ตําบลศาลาแดง อําเภอบางน้ําเปรี้ยว จังหวัดฉะเชิงเทรา ระยะเวลาดําเนินงาน 3 ปี (ปีงบประมาณ พ.ศ. 2563 – 2565) วงเงินค่าก่อสร้าง 412,000,000 บาท ลักษณะของโครงการเป็นการก่อสร้างประตูระบายน้ําและอาคารประกอบพร้อมส่วนประกอบอื่น ซึ่งในการก่อสร้างจะต้องใช้ที่ดินจํานวน 17 แปลง เนื้อที่ประมาณ 13-2-25 ไร่ ค่าทดแทนประมาณ 10,000,000 บาท ทั้งนี้ เมื่อก่อสร้างแล้วเสร็จ จะสามารถบริหารจัดการน้ําช่วงคลองพระองค์ ไชยานุชิตได้อย่างมีประสิทธิภาพ และเพิ่มประสิทธิภาพการบริหารจัดการน้ําหลากช่วงคลองพระองค์ไชยานุชิต
3. ดังนั้น กรมชลประทานจึงมีความจําเป็นจะต้องได้มาซึ่งอสังหาริมทรัพย์ เพื่อสร้างประตูระบายน้ําและอาคารประกอบพร้อมส่วนประกอบอื่นตามโครงการประตูระบายน้ํากลางคลองพระองค์ไชยานุชิต ในท้องที่ตําบลศาลาแดง อําเภอบางน้ําเปรี้ยว จังหวัดฉะเชิงเทรา เพื่อประโยชน์แก่การชลประทานสําหรับพื้นที่การเกษตรการอุปโภคและบริโภค ตลอดจนการป้องกันและบรรเทาอุทกภัย รวมทั้งเพื่อให้เจ้าหน้าที่หรือพนักงานเจ้าหน้าที่มีสิทธิเข้าไปสํารวจและเพื่อให้ทราบข้อเท็จจริงเกี่ยวกับอสังหาริมทรัพย์ที่จะต้องได้มาโดยแน่ชัด
4. กรมชลประทานได้ดําเนินการจัดให้มีการรับฟังความคิดเห็นของผู้ได้รับผลกระทบกับโครงการดังกล่าวแล้ว ซึ่งประชาชนส่วนใหญ่เห็นด้วยกับโครงการดังกล่าว
5. สํานักงบประมาณพิจารณาแล้ว เห็นสมควรให้กรมชลประทานใช้จ่ายจากงบประมาณรายจ่ายประจําปี โอนเงินจัดสรร หรือเปลี่ยนแปลงเงินจัดสรร แล้วแต่กรณี ตามระเบียบว่าด้วยการบริหารงบประมาณ พ.ศ. 2562 ในโอกาสแรกก่อน หรือจัดทําแผนการปฏิบัติงานและแผนการใช้จ่ายงบประมาณ เพื่อเสนอขอตั้งงบประมาณรายจ่ายประจําปีเท่าที่จําเป็นและเหมาะสมตามขั้นตอนต่อไป
โดย กษ. ได้ดําเนินการตามมาตรา 27 แห่งพระราชบัญญัติวินัยการเงินการคลังของรัฐ พ.ศ. 2561 ด้วยแล้ว
สาระสําคัญของร่างพระราชกฤษฎีกา
กําหนดเขตที่ดินที่จะเวนคืน ในท้องที่ตําบลศาลาแดง อําเภอบางน้ําเปรี้ยว จังหวัดฉะเชิงเทรา เพื่อสร้างประตูระบายน้ําและอาคารประกอบพร้อมส่วนประกอบอื่นตามโครงการประตูระบายน้ํากลางคลองพระองค์ไชยานุชิต
2. เรื่อง ร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลแก่งดินสอ อําเภอนาดี และตําบลบ้านนา ตําบลเมืองเก่า ตําบลกบินทร์ ตําบลบ่อทอง อําเภอกบินทร์บุรี จังหวัดปราจีนบุรี พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลแก่งดินสอ อําเภอนาดี และตําบลบ้านนา ตําบลเมืองเก่า ตําบลกบินทร์ ตําบลบ่อทอง อําเภอกบินทร์บุรี จังหวัดปราจีนบุรี พ.ศ. .... ตามที่กระทรวงเกษตรและสหกรณ์ (กษ.) เสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของกระทรวงคมนาคมไปประกอบการพิจารณาด้วย แล้วดําเนินการต่อไปได้ และให้ กษ. รับความเห็นของสํานักงานคณะกรรมการกฤษฎีกาไปถือปฏิบัติโดยเคร่งครัดต่อไป
ทั้งนี้ กษ. เสนอว่า
1. กรมชลประทานได้ดําเนินการตามโครงการห้วยโสมงอันเนื่องมาจากพระราชดําริ จังหวัดปราจีนบุรี ซึ่งเป็นโครงการชลประทานประเภทอ่างเก็บน้ําในลุ่มน้ําห้วยพระปรงและลุ่มน้ําห้วยโสมง อันเป็นลําน้ําสาขาของแม่น้ําปราจีนบุรี เพื่อประโยชน์แก่การชลประทานในการก่อสร้างระบบส่งน้ําและระบบระบายน้ําพร้อมอาคารประกอบตามโครงการดังกล่าว
2. ต่อมาได้ประกาศใช้บังคับพระราชกฤษฎีกากําหนดเขตที่ดินที่จะเวนคืน ในท้องที่ตําบลแก่งดินสอ อําเภอนาดี และตําบลบ้านนา ตําบลเมืองเก่า ตําบลบ่อทอง อําเภอกบินทร์บุรี จังหวัดปราจีนบุรี พ.ศ. 2559 เพื่อก่อสร้างระบบส่งน้ําและระบบระบายน้ําพร้อมอาคารประกอบตามโครงการดังกล่าว โดยสิ้นสุดระยะเวลาการใช้บังคับแล้วเมื่อวันที่ 27 มิถุนายน 2563 กรมชลประทานพิจารณาแล้ว เห็นว่าโครงการดังกล่าวมีความจําเป็นต้องได้มา ซึ่งอสังหาริมทรัพย์โดยการเวนคืน จํานวนเนื้อที่ประมาณ 1,021-1-97.10 ไร่ เพื่อให้การก่อสร้างระบบส่งน้ําและระบบระบายน้ําพร้อมอาคารประกอบตามโครงการห้วยโสมงอันเนื่องมาจากพระราชดําริ จังหวัดปราจีนบุรี เป็นไปตามแผนการที่กําหนดไว้ และเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปสํารวจและ เพื่อทราบข้อเท็จจริงเกี่ยวกับอสังหาริมทรัพย์ที่จะต้องได้มาโดยแน่ชัด ทั้งนี้ เมื่อโครงการดังกล่าวก่อสร้างแล้วเสร็จจะช่วยเพิ่มประสิทธิภาพการบริหารจัดการน้ําและการส่งน้ําให้กับพื้นที่ชลประทาน โดยมีพื้นที่ที่จะได้รับประโยชน์จากการส่งน้ําบริเวณพื้นที่ชลประทานฝั่งซ้ายและฝั่งขวา จํานวน 111,300 ไร่
3. กรมชลประทานได้ดําเนินการจัดให้มีการรับฟังความคิดเห็นของประชาชนในพื้นที่แล้ว ซึ่งส่วนใหญ่เห็นด้วยกับโครงการดังกล่าว
4. สํานักงบประมาณ (สงป.) พิจารณาแล้ว แจ้งว่าสําหรับค่าใช้จ่ายที่เกิดขึ้น ให้กรมชลประทานใช้จ่ายจากงบประมาณรายจ่ายประจําปีงบประมาณ พ.ศ. 2564 ที่ได้รับจัดสรรไว้แล้ว และส่วนที่เหลือเห็นควรให้จัดทําแผนการปฏิบัติงานและแผนการใช้จ่ายงบประมาณเพื่อเสนอตั้งงบประมาณรายจ่ายประจําปีตามขั้นตอนซึ่ง สงป. จะพิจารณาจัดสรรงบประมาณให้ตามความจําเป็นและเหมาะสม เมื่อร่างพระราชกฤษฎีกานี้ใช้บังคับแล้ว
โดย กษ. ได้ดําเนินการตามมาตรา 27 แห่งพระราชบัญญัติวินัยการเงินการคลังของรัฐ พ.ศ. 2561 แล้ว
สาระสําคัญของร่างพระราชกฤษฎีกา
กําหนดเขตที่ดินที่จะเวนคืน ในท้องที่ตําบลแก่งดินสอ อําเภอนาดี และตําบลบ้านนา ตําบลเมืองเก่า ตําบลกบินทร์ ตําบลบ่อทอง อําเภอกบินทร์บุรี จังหวัดปราจีนบุรี เพื่อประโยชน์แก่การชลประทานในการก่อสร้างระบบส่งน้ําและระบบระบายน้ําพร้อมอาคารประกอบตามโครงการห้วยโสมงอันเนื่องมาจากพระราชดําริจังหวัดปราจีนบุรี
3. เรื่อง ร่างกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัยอาชีวอนามัย และสภาพแวดล้อมในการทํางานเกี่ยวกับระบบการจัดการด้านความปลอดภัยในการทํางาน พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับระบบการจัดการด้านความปลอดภัยในการทํางาน พ.ศ. .... ตามที่กระทรวงแรงงาน (รง.) เสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของกระทรวงคมนาคม (คค.) กระทรวงพลังงาน และกระทรวงสาธารณสุขไปประกอบการพิจารณาด้วย แล้วดําเนินการต่อไปได้
ทั้งนี้ รง. เสนอว่า ได้มีพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 เป็นกฎหมายเฉพาะ สําหรับการกําหนดมาตรฐานการควบคุม กํากับ ดูแล และบริหารจัดการด้านความปลอดภัย อาชีวอนามัย และสภาพแวดล้อมในการทํางาน ซึ่งเป็นการนําความในหมวด 8 แห่งพระราชบัญญัติคุ้มครองแรงงาน พ.ศ. 2541 มาบัญญัติไว้ในพระราชบัญญัติดังกล่าว โดยบทเฉพาะกาล มาตรา 74 บัญญัติให้ในระหว่างที่ยังมิได้ออกกฎกระทรวงเพื่อปฏิบัติการตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 ให้นํากฎกระทรวงที่ออกตามความในหมวด 8 แห่งพระราชบัญญัติคุ้มครองแรงงาน พ.ศ. 2541 มาใช้บังคับโดยอนุโลม
ปัจจุบันการกําหนดมาตรฐานในการบริหาร จัดการ และดําเนินการด้านความปลอดภัยอาชีวอนามัย และสภาพแวดล้อมในการทํางานเกี่ยวกับระบบการจัดการด้านความปลอดภัยในการทํางาน ยังคงเป็นไปตามกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางาน พ.ศ. 2549 และที่แก้ไขเพิ่มเติม ที่ออกตามความในหมวด 8 แห่งพระราชบัญญัติคุ้มครองแรงงาน พ.ศ. 2541
ดังนั้น เพื่อให้การกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับระบบการจัดการด้านความปลอดภัยในการทํางานเป็นไปตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 ซึ่งเป็นกฎหมายเฉพาะ จึงได้ยกร่างกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับระบบการจัดการด้านความปลอดภัยในการทํางาน พ.ศ. .... เพื่อให้สอดคล้องกับพระราชบัญญัติดังกล่าว
สาระสําคัญของร่างกฎกระทรวง
1. กําหนดคํานิยามคําว่า “ระบบการจัดการด้านความปลอดภัยในการทํางาน”
2. กําหนดให้ใช้บังคับแก่ประเภทของสถานประกอบกิจการที่มีลูกจ้างตั้งแต่ 50 คนขึ้นไปตามบัญชีท้ายร่างกฎกระทรวงนี้ โดยให้นายจ้างต้องจัดให้มีระบบการจัดการด้านความปลอดภัยในการทํางานนับตั้งแต่วันที่มีลูกจ้างครบ 50 คน และดําเนินการปรับปรุงและพัฒนาอย่างน้อยปีละ 1 ครั้ง
3. กําหนดให้นายจ้างจัดทําเอกสารเกี่ยวกับการจัดให้มีระบบการจัดการด้านความปลอดภัยในการทํางาน และพร้อมให้พนักงานตรวจความปลอดภัยตรวจสอบ
4. กําหนดรายละเอียดของนโยบายด้านความปลอดภัย อาชีวอนามัย และสภาพแวดล้อมในการทํางาน โครงสร้างการบริหารระบบการจัดการด้านความปลอดภัยในการทํางาน แผนงานด้านความปลอดภัย อาชีวอนามัย และสภาพแวดล้อมในการทํางานและการนําไปปฏิบัติ การประเมินผลและการทบทวนระบบการจัดการด้านความปลอดภัยในการทํางาน และการดําเนินการปรับปรุงด้านความปลอดภัย อาชีวอนามัย และสภาพแวดล้อมในการทํางาน
4. เรื่อง ร่างกฎกระทรวงการอนุญาตเกี่ยวกับเครื่องกําเนิดรังสี พ.ศ. ....
คณะรัฐมนตรีมีมติเห็นชอบร่างกฎกระทรวงการอนุญาตเกี่ยวกับเครื่องกําเนิดรังสี พ.ศ. .... ที่สํานักงานคณะกรรมการกฤษฎีกาตรวจพิจารณาแล้ว ตามที่กระทรวงการอุดมศึกษา วิทยาศาสตร์ วิจัยและนวัตกรรม (อว.) เสนอ และให้ดําเนินการต่อไปได้
สาระสําคัญของร่างกฎกระทรวง
1. กําหนดบทนิยาม คําว่า “ใบอนุญาต”
2. กําหนดให้ผู้ใดประสงค์จะทําเครื่องกําเนิดรังสี มีไว้ในครอบครองหรือใช้เครื่องกําเนิดรังสี นําเข้าหรือส่งออกเครื่องกําเนิดรังสี ให้ยื่นคําขอรับใบอนุญาตต่อเลขาธิการสํานักงานปรมาณูเพื่อสันติพร้อมด้วยเอกสารหรือหลักฐานตามที่ระบุไว้ในแบบคําขอรับใบอนุญาต
3. กําหนดหลักเกณฑ์และวิธีการออกใบอนุญาตกรณีที่เอกสารถูกต้องครบถ้วน ให้เจ้าหน้าที่ออกใบรับคําขอให้แก่ผู้ขอรับใบอนุญาตและเสนอต่อเลขาธิการเพื่อพิจารณาอนุญาต โดยให้แจ้งคําสั่งอนุญาตหรือไม่อนุญาตไปยังผู้ขอรับใบอนุญาตภายในสี่สิบห้าวันนับแต่วันที่ได้รับคําขอรับใบอนุญาต
4. กําหนดหลักเกณฑ์และวิธีการต่ออายุใบอนุญาตให้ยื่นคําขอต่ออายุใบอนุญาตต่อเลขาธิการ พร้อมด้วยเอกสารหรือหลักฐานภายในเก้าสิบวันแต่ไม่น้อยกว่าสามสิบวันก่อนใบอนุญาตสิ้นอายุ กรณีใบอนุญาตชํารุดในสาระสําคัญ สูญหาย หรือถูกทําลาย ให้ยื่นขอรับใบแทนใบอนุญาตต่อเลขาธิการภายในสิบห้าวันนับแต่วันที่ได้รับถึงการชํารุดในสาระสําคัญ สูญหาย หรือถูกทําลาย
5. กําหนดให้ผู้รับใบอนุญาตมีไว้ในครอบครองหรือใช้เครื่องกําเนิดรังสี รายงานผลการตรวจสอบความปลอดภัย พร้อมด้วยสําเนาเอกสารแสดงผลการตรวจสอบความปลอดภัยจากหน่วยงานที่เลขาธิการกําหนดตามประเภทของเครื่องกําเนิดรังสีที่ต้องขอรับใบอนุญาต และต้องเก็บรักษาเครื่องกําเนิดรังสีไว้ ณ สถานที่ตามที่ระบุไว้ในใบอนุญาต
6. กําหนดให้การยื่นคําขอรับใบอนุญาต คําขอแก้ไขเปลี่ยนแปลงรายการในใบอนุญาต คําขอต่ออายุใบอนุญาต คําขอรับใบแทนใบอนุญาต คําขอปรับปรุงสถานที่ทํา ครอบครองหรือใช้ เครื่องกําเนิดรังสี คําขอแก้ไขเปลี่ยนแปลงมาตรการหรือวิธีการที่เกี่ยวข้องกับการป้องกันอันตรายจากรังสี คําขอยกเลิกมีไว้ในครอบครองหรือใช้เครื่องกําเนิดรังสี คําขอชําระค่าธรรมเนียม รายงานผลการตรวจสอบความปลอดภัย และใบแจ้งเครื่องกําเนิดรังสีสูญหาย ให้ยื่น ณ สํานักงาน หรือยื่นผ่านระบบอิเล็กทรอนิกส์ตามวิธีการที่เลขาธิการประกาศกําหนด โดยประกาศในราชกิจจานุเบกษา
5. เรื่อง ร่างกฎกระทรวงศักยภาพทางเทคนิคของผู้ขอรับใบอนุญาตเกี่ยวกับเครื่องกําเนิดรังสี พ.ศ. ....
คณะรัฐมนตรีมีมติเห็นชอบร่างกฎกระทรวงศักยภาพทางเทคนิคของผู้ขอรับใบอนุญาตเกี่ยวกับเครื่องกําเนิดรังสี พ.ศ. .... ที่สํานักงานคณะกรรมการกฤษฎีกาตรวจพิจารณาแล้ว ตามที่กระทรวงการอุดมศึกษา วิทยาศาสตร์ วิจัยและนวัตกรรม (อว.) เสนอ และให้ดําเนินการต่อไปได้
ทั้งนี้ ร่างกฎกระทรวงที่ อว. เสนอ เป็นการกําหนดศักยภาพทางเทคนิคของผู้ขอรับใบอนุญาตเกี่ยวกับเครื่องกําเนิดรังสี เพื่อให้ผู้ขอรับใบอนุญาตดังกล่าวมีศักยภาพทางเทคนิคที่เพียงพอในการดูแลความปลอดภัยของเครื่องกําเนิดรังสีที่ได้รับอนุญาต
สาระสําคัญของร่างกฎกระทรวง
ร่างกฎกระทรวงในเรื่องนี้เป็นการกําหนดศักยภาพทางเทคนิคของผู้ขอรับใบอนุญาตเกี่ยวกับเครื่องกําเนิดรังสี โดยได้กําหนดศักยภาพทางเทคนิคในเรื่องดังต่อไปนี้
1. กําหนดให้สถานที่จัดเก็บหรือสถานที่ประกอบกิจการของผู้ขอรับใบอนุญาต ต้องมีโครงสร้างที่มั่นคงแข็งแรงซึ่งสามารถรับน้ําหนักของเครื่องกําเนิดรังสีและส่วนประกอบทั้งหมดได้ รวมทั้งต้องมีผนังและเพดานที่สามารถป้องกันระดับรังสีให้มีความปลอดภัยทางรังสี โดยมีปริมาณรังสีไม่เกินกว่าปริมาณที่กําหนด
2. กําหนดให้ผู้รับใบอนุญาตต้องจัดให้มีเครื่องมือ อุปกรณ์ และเครื่องใช้ที่เหมาะสมกับชนิดของรังสีที่เกิดขึ้นจากการใช้งานเครื่องกําเนิดรังสี เช่น เครื่องเฝ้าระวังปริมาณรังสีในพื้นที่หรือเครื่องสํารวจรังสี อุปกรณ์ วัดปริมาณรังสีประจําตัวบุคคลสําหรับผู้ปฏิบัติงานทางรังสี สัญลักษณ์ทางรังสีพร้อมข้อความเตือนภัยที่เหมาะสมแสดงให้เห็นได้ชัดเจน ไฟหรือสัญญาณเสียงแสดงสถานะการใช้งานรังสีที่ชัดเจน เป็นต้น
3. กําหนดให้ผู้ขอรับใบอนุญาตต้องจัดให้มีเจ้าหน้าที่ความปลอดภัยทางรังสีตามประเภทและการใช้งานของเครื่องกําเนิดรังสีที่ได้รับอนุญาต
4. กําหนดให้ผู้รับใบอนุญาตต้องจัดให้มีแผนป้องกันอันตรายจากรังสี ที่เหมาะสมสําหรับการปฏิบัติงาน ซึ่งประกอบด้วยรายละเอียดต่าง ๆ ตามที่กําหนดในกฎกระทรวง เช่น แผนผังสายการบังคับบัญชาด้านความปลอดภัยทางรังสีที่ระบุบุคคลซึ่งเกี่ยวข้องและหน้าที่ความรับผิดชอบที่ชัดเจน การจัดแบ่งพื้นที่การปฏิบัติงานและมีมาตรการควบคุมการเข้าออกพื้นที่อย่างชัดเจน แผนการตรวจวัดทางรังสีในบริเวณปฏิบัติงานทางรังสีและบริเวณพื้นที่สาธารณะ โดยกําหนดระยะเวลาดําเนินการที่แน่นอน เป็นต้น
เศรษฐกิจ สังคม
6. เรื่อง แนวทางการพัฒนาระบบรองรับการพิสูจน์และยืนยันตัวตนทางดิจิทัล หรือ Digital ID ด้วยการพัฒนาระบบพิสูจน์และยืนยันตัวตนด้วยใบหน้าทางดิจิทัล (Face Verification Service - FVS)
คณะรัฐมนตรีมีมติรับทราบและอนุมัติในหลักการตามที่กระทรวงดิจิทัลเพื่อเศรษฐกิจและสังคม (ดศ.) เสนอดังนี้
1. รับทราบแนวทางการพัฒนาระบบรองรับการพิสูจน์และยืนยันตัวตนทางดิจิทัล หรือ Digital ID ด้วยการพัฒนาระบบพิสูจน์และยืนยันตัวตนด้วยใบหน้าทางดิจิทัล (Face Verification Service - FVS)
2. อนุมัติให้กระทรวงมหาดไทย (มท.) ดําเนินการพัฒนาและจัดให้มีระบบ FVS และดําเนินการให้บริการกับหน่วยงานของรัฐและเอกชน
3. ให้ ดศ. เป็นที่ปรึกษา ให้คําแนะนําในส่วนงานที่เกี่ยวข้อง เพื่อให้ระบบ FVS ที่ มท. พัฒนามีความมั่นคงปลอดภัย มีความน่าเชื่อถือ ตลอดจนสอดคล้องตามกฎหมาย หลักเกณฑ์ และมาตรฐานที่เกี่ยวข้อง
4. ให้สํานักงบประมาณ (สงป.) ให้การสนับสนุนงบประมาณให้กับ มท. เพื่อเป็นค่าใช้จ่ายในการพัฒนาและจัดทําระบบ FVS โดยครอบคลุมการพัฒนาและติดตั้งซอฟต์แวร์และเทคโนโลยีปัญญาประดิษฐ์ (AI) การจัดหาอุปกรณ์และพื้นที่จัดเก็บข้อมูลสําหรับการให้บริการ และการทดสอบประสิทธิภาพและความมั่นคงปลอดภัยของระบบ ตลอดจนการพัฒนาเกณฑ์มาตรฐาน และข้อตกลงการให้บริการของระบบ รวมทั้งค่าใช้จ่ายอื่นใดเพื่อการบริหารงานและการให้บริการ
5. ให้ มท. หรือ ดศ. แล้วแต่กรณี รายงานการดําเนินงานเกี่ยวกับการพัฒนาโครงสร้างพื้นฐานด้านดิจิทัล (Digital Infrastructure) ในส่วนของการพัฒนาระบบ Digital ID ให้คณะรัฐมนตรีทราบเป็นระยะ
สาระสําคัญของเรื่อง
ดศ. รายงานว่า
1. ในการประชุมคณะกรรมการส่งเสริมการใช้งานระบบการพิสูจน์ และยืนยันตัวตนทางดิจิทัลของประเทศ ครั้งที่ 1/2563 เมื่อวันที่ 31 สิงหาคม 2563 ซึ่งมีรัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธาน ที่ประชุมได้มีมติมอบหมายสํานักงานพัฒนาธุรกรรมทางอิเล็กทรอนิกส์ (สพธอ.) และ สพร. สนับสนุนการดําเนินงานของกรมการปกครองในการพัฒนาระบบ Digital ID สําหรับประชาชนต่อไป
2. นายกรัฐมนตรีได้มีบัญชาให้ ดศ. พิจารณาดําเนินการในส่วนที่เกี่ยวข้องกับการพัฒนาโครงสร้างพื้นฐานด้านดิจิทัล (Digital Infrastructure) ซึ่งรวมถึงการพัฒนาระบบ Digital ID เพื่อสนับสนุนการทําธุรกรรมที่ต้องมีการพิสูจน์และยืนยันตัวตน และเพื่อให้ประชาชนสามารถเข้าถึงบริการของภาครัฐและภาคธุรกิจได้สะดวกรวดเร็วขึ้น ซึ่งปัจจุบันโครงสร้างพื้นฐานมีความพร้อมแล้ว แต่ยังติดขัดในประเด็นข้อกฎหมาย จึงเห็นควรมอบหมายให้ ดศ. และ มท. (กรมการปกครอง) ร่วมกับหน่วยงานที่เกี่ยวข้องหาข้อยุติและแนวทางข้อกฎหมายเพื่อพัฒนาระบบ Digital ID ต่อไป [ตามหนังสือสํานักเลขาธิการนายกรัฐมนตรี ที่ นร 0403 (กน)/596 ลงวันที่ 15 มกราคม 2564 เรื่อง ข้อเสนอแนะของคณะที่ปรึกษาของนายกรัฐมนตรี]
3. เมื่อวันที่ 28 เมษายน 2564 ดศ. และ มท. ได้หารือร่วมกันเกี่ยวกับแนวทางการพัฒนาระบบ FVS โดย มท. เห็นชอบที่จะดําเนินการพัฒนาและจัดให้มีระบบพิสูจน์และยืนยันตัวตนด้วยใบหน้าทางดิจิทัล (FVS) โดยมี ดศ. เป็นที่ปรึกษา ให้คําแนะนําในส่วนงานที่เกี่ยวข้อง ทั้งนี้ มท. จะเป็นผู้พิจารณาค่าใช้จ่ายในการดําเนินงาน ทั้งนี้ นายกรัฐมนตรีได้พิจารณาผลการหารือดังกล่าวแล้วมีบัญชาเห็นชอบในการนําเรื่องแนวทางการพัฒนาระบU Digital ID ด้วยการพัฒนาระบบ FVS เสนอคณะรัฐมนตรี [ตามหนังสือสํานักเลขาธิการนายกรัฐมนตรี ที่ นร 0403 (กน)/6481 ลงวันที่ 9 มิถุนายน 2564 เรื่อง รายงานผลการดําเนินการตามข้อเสนอแนะของคณะที่ปรึกษาของนายกรัฐมนตรี] โดยผลการหารือดังกล่าว มีสาระสําคัญสรุปได้ ดังนี้
3.1 ระบบ FVS ที่ มท. จะพัฒนาขึ้นเป็นระบบที่จะใช้ในการพิสูจน์และยืนยันตัวตน (Digital ID) ของผู้รับบริการระบบหนึ่ง โดยมีกลไกการทํางานที่ใช้เทคโนโลยีในการระบุตัวบุคคลด้วย การเปรียบเทียบภาพใบหน้าที่ผู้รับบริการถ่ายส่งเข้าระบบกับฐานข้อมูลที่มีความน่าเชื่อถือที่ดูแลโดย มท. ซึ่งได้แปลงเป็นแม่แบบชีวมิติ (Biometric template) ที่เป็นเอกลักษณ์เฉพาะบุคคลด้วยแบบจําลองทางคณิตศาสตร์ โดยใช้เทคโนโลยีปัญญาประดิษฐ์ (AI) ที่มีความแม่นยําตามเกณฑ์มาตรฐานสากล และแจ้งผลในรูปแบบของร้อยละของความถูกต้องของภาพถ่ายกับฐานข้อมูลภาพใบหน้า ทั้งนี้ ควรมอบหมายให้ มท. เป็นผู้ดําเนินการพัฒนาระบบ FVS และกําหนดมาตรการในการดูแลข้อมูลด้วยระดับความมั่นคงปลอดภัยขั้นสูง ซึ่งหน่วยงานของรัฐและเอกชนสามารถใช้บริการระบบ FVS ได้ โดยต้องมีมาตรฐานการทํางานตามที่ มท. กําหนด หรือได้รับการรับรองจากหน่วยงานที่เกี่ยวข้อง ซึ่งระบบดังกล่าว หากพัฒนาตามมาตรฐานได้สําเร็จจะช่วยลดต้นทุนด้านการพิสูจน์และยืนยันตัวตนของหน่วยงานภาครัฐและธุรกิจเอกชน และยกระดับความน่าเชื่อถือของการพิสูจน์ตัวตนดิจิทัลให้เป็นไปตามมาตรฐาน ซึ่งเป็นการอํานวยความสะดวกแก่ทุกภาคส่วนในการทําธุรกรรม
3.2 บทบาทเบื้องต้นของ มท. และ ดศ. ในการดําเนินการพัฒนาระบบพิสูจน์และยืนยันตัวตนด้วยใบหน้าทางดิจิทัลจากการหารือดังกล่าว มีดังนี้
หน่วยงาน
บทบาท
มท.
- ดําเนินการพัฒนาและจัดให้มีระบบ FVS
- ดําเนินการให้บริการกับหน่วยงานของรัฐและเอกชน
- พิจารณาค่าใช้จ่ายในการดําเนินงาน
ดศ.
- เป็นที่ปรึกษาให้กับ มท. ให้คําแนะนําในส่วนงานที่เกี่ยวข้อง เพื่อให้ระบบดังกล่าวที่ มท. จะจัดทําขึ้นมีความมั่นคง ปลอดภัยน่าเชื่อถือ รวมถึงสอดคล้องตามกฎหมาย หลักเกณฑ์ และมาตรฐานที่เกี่ยวข้อง
7. เรื่อง ขออนุมัติการใช้จ่ายงบประมาณรายจ่ายงบกลาง รายการเงินสํารองจ่ายเพื่อกรณีฉุกเฉินหรือจําเป็นในการจ่ายเงินอุดหนุนเฉพาะกิจ โครงการเงินอุดหนุนเพื่อการเลี้ยงดูเด็กแรกเกิด ประจําปีงบประมาณ พ.ศ. 2564
คณะรัฐมนตรีมีมติอนุมัติให้กระทรวงการพัฒนาสังคมและความมั่นคงของมนุษย์ (พม.) ใช้จ่ายงบประมาณรายจ่ายงบกลาง รายการเงินสํารองจ่ายเพื่อกรณีฉุกเฉินหรือจําเป็น ในการจ่ายเงินอุดหนุนเฉพาะกิจ โครงการเงินอุดหนุนเพื่อการเลี้ยงดูเด็กแรกเกิด (โครงการฯ) ประจําปีงบประมาณ พ.ศ. 2564 จํานวน 3,493,191,100 บาท เพื่อเป็นค่าใช้จ่ายเพื่อการเลี้ยงดูเด็กแรกเกิด ที่จะได้รับเงินต่อเนื่อง 3 เดือน (เดือนกรกฎาคม - กันยายน 2564) จํานวน 2,227,029 คน ตามที่ พม. เสนอ
สาระสําคัญของเรื่อง
พม. รายงานว่า
1. โครงการฯ เป็นนโยบายสําคัญระดับชาติ มุ่งเน้นให้เด็กแรกเกิดได้รับการเลี้ยงดูที่มีคุณภาพ และมีพัฒนาการที่เหมาะสมตามวัย เพื่อเติบโตเป็นประชากรที่มีคุณภาพในอนาคต การได้รับเงินอุดหนุนเพื่อการเลี้ยงดูเด็กแรกเกิดอย่างต่อเนื่อง จะส่งผลให้เด็กที่อยู่ในครอบครัวที่มีรายได้น้อยได้รับการเลี้ยงดูที่เหมาะสม และมีพัฒนาการที่เหมาะสมตามวัย ถือเป็นสวัสดิการขั้นพื้นฐานที่รัฐบาลส่งผ่านบิดา มารดา หรือผู้ปกครองไปยังเด็กแรกเกิด โดยให้เงินอุดหนุนเพื่อแบ่งเบาภาระค่าใช้จ่ายเป็นรายเดือน ซึ่งหากไม่ได้รับเงินอุดหนุนอย่างต่อเนื่องจะส่งผลให้ครอบครัวของเด็กแรกเกิดได้รับความเดือดร้อน พร้อมทั้งส่งผลให้เด็กไม่ได้รับการเลี้ยงดูที่มีคุณภาพและเหมาะสมตามวัย
2. พม. ได้รับการจัดสรรงบประมาณรายจ่ายประจําปีงบประมาณ พ.ศ. 2564 งบอุดหนุนเฉพาะกิจ (เงินอุดหนุนเพื่อการเลี้ยงดูเด็กแรกเกิด) เพื่อเบิกจ่ายให้กับผู้มีสิทธิได้รับเงินอุดหนุนเพื่อการเลี้ยงดูเด็กแรกเกิด จํานวน 1,966,093 คน สรุปได้ ดังนี้
ประเภทงบประมาณ
วงเงิน (บาท)
งบประมาณรายจ่ายประจําปีงบประมาณ พ.ศ. 2564 งบอุดหนุนเฉพาะกิจ (เงินอุดหนุนเพื่อการเลี้ยงดูเด็กแรกเกิด)